Naše číslo Vybavuje Bratislava

244/6331/2020 PaedDr. Beata Biksadská 27.03.2020

beata.biksadska@mupb.sk

**Vec**

**Zápis do 1.ročníka ZŠ**

**Rozhodnutie ministra školstva číslo: 2020/10610:1-A1030**

Minister školstva, vedy, výskumu a športu Slovenskej republiky podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“)

mimoriadne prerušuje **školské vyučovanie a prevádzku školských zariadení** v školách **od 30. marca 2020 do odvolania;**

Minister určuje termíny rozhodujúce pre organizáciu školského roka 2019/2020 takto:

1. zápisy na plnenie povinnej školskej dochádzky v základných školách na školský rok 2020/2021 sa uskutočnia od 15. apríla 2020 do 30. apríla 2020; konkrétne termíny zápisov určí zriaďovateľ s tým, že

**1.1 zápisy budú školy organizovať bez osobnej prítomnosti detí**; odporúča sa komunikácia elektronickou formou, ak to technické podmienky umožňujú, prípadne iným spôsobom v závislosti od priestorových možností konkrétnej základnej školy **s dôrazom na dodržiavanie hygienicko-epidemiologických opatrení,**

1.2 **overenie údajov poskytnutých zákonnými zástupcami** sa uskutoční do dvoch týždňov od skončenia mimoriadneho prerušenia školského vyučovania,

1.3 zákonný zástupca dieťaťa so špeciálnymi výchovno-vzdelávacími potrebami doloží **vyjadrenie príslušného zariadenia výchovného poradenstva a prevencie** do vydania rozhodnutia o prijatí dieťaťa do základnej školy , najneskôr do 15. júna 2020,

1.4 ak zákonný zástupca požiada **o odklad začiatku plnenia povinnej školskej dochádzky,** súčasť žiadosti zákonného zástupcu, ktorým je odporučenie všeobecného lekára pre deti a dorast a odporučenie príslušného zariadenia výchovného poradenstva a prevencie **sa nebude pri zápise vyžadovať,** ale zákonný zástupca ich doručí dodatočne, najneskôr do štyroch týždňov od skončenia mimoriadneho prerušenia školského vyučovania.

Zápis detí do prvých ročníkov základných škôl v zriaďovateľskej pôsobnosti **Mestskej časti Bratislava Podunajské Biskupice pre školský rok 2020/2021** sa uskutoční v jednotlivých školách takto:

Zákonný zástupca dieťaťa je povinný prihlásiť na plnenie povinnej školskej dochádzky dieťa do základnej školy, ktoré do 31.8.2020 dovŕši šiesty rok veku, ako aj dieťa, ktorému bol odložený začiatok školskej dochádzky.

Základná škola pri zápise vyžaduje osobné údaje a zákonný zástupca je povinný ich predložiť. Žiak plní povinnú školskú dochádzku v školskom obvode, v ktorom má trvalý pobyt, ak zákonný zástupca nevyberie pre dieťa inú základnú školu.

**Zápisy budú prebiehať  s dôrazom na dodržiavanie hygienicko - epidemiologických opatrení.**

**ZŠ Bieloruská 1, Bratislava**

Web:<https://zsbieloruska.edupage.org/>.

1. **elektronická prihláška** - od 15. apríla do 30.apríla 2020
2. **tlačivo prihlášky** si môžete stiahnuť z našej webovej stránky a môžete ho vyplnené poslať poštou v termíne 15. – 27. apríla 2020 na adresu: ZŠ Bieloruská 1, Zápis do 1. ročníka, 821 06 Bratislava
3. iný spôsob - osobne (do školy príde len jeden zákonný zástupca), počas týchto dní:  
   [21. - 22. apríla. 2020](callto:21.%20-%2022.4.2020) (utorok, streda) a [29. - 30. apríla. 2020](callto:29.-30.4.2020) (streda, štvrtok) vždy v čase  
   od 9.00 do 12.00.

**ZŠ Biskupická 21, Bratislava**

Web: <https://zsbiskupicka.sk/>

1. **elektronická prihláška** - od 15. do 30.apríla 2020
2. Žiadosť si môžete stiahnuť na <https://zsbiskupicka.sk/skola/nulty-rocnik/> vo formáte word a poslať mailom na [zsbiskupicka@gmail.com](mailto:zsbiskupicka@gmail.com).

2. Žiadosti môžete poslať aj  na poštovú adresu: ZŠ Biskupická 21, 821 06 Bratislava

3. Vyplnenú žiadosť si môžete hodiť aj do poštovej schránky na ZŠ Biskupická 21, Bratislava alebo odovzdať osobne od 20. apríla 2020 do 25. apríla 2020 denne od 10.00 do 12.00 hodín v škole.

V prípade, že rodičia nemajú možnosť si z internetu vytlačiť žiadosť, môžu to urobiť v ZŠ Biskupická a na mieste si osobne vyplniť všetky potrebné dokumenty.

**ZŠ Podzáhradná 51, Bratislava**

Web: [www.zspodzaba.sk](http://www.zspodzaba.sk/)

1. **elektronická prihláška** - od 15. do 30.apríla 2020

2. iný spôsob: osobne ( do školy príde len jeden zákonný zástupca), počas týchto dní:

15. apríl 2020 alebo 22. apríl 2020 alebo 29. apríl 2020 a to v čase v čase od 9.00 do 12.00.

**ZŠ Vetvárska s MŠ – Alapiskola és Óvoda, Bratislava**

Web: <https://zsvetvarba.edupage.org/register/>

1. **elektronická prihláška** - od 15. do 30.apríla 2020
2. iný spôsob: osobne ( do školy príde len jeden zákonný zástupca), počas týchto dní:

od 13. apríla 2020 do 17. apríla 2020 denne na ZŠ Vetvárska 7, Bratislava od 9,00 do 12,00

(na riaditeľstve školy - Mgr. Monika Maurská)

**Mgr. Zoltán Pék**

**starosta**

**Mestská časť Bratislava – Podunajské Biskupice je zriaďovateľom týchto základných škôl:**

Základná škola, Bieloruská 1: [www.zsbieloruska.edupage.org](http://www.zsbieloruska.edupage.org)

Základná škola, Biskupická 21: [www.zsbiskupicka.stranka.info](http://www.zsbiskupicka.stranka.info)

Základná škola, Podzáhradná 51: [www.zspodzaba.sk](http://www.zspodzaba.sk)

Základná škola s materskou školou s vyučovacím jazykom maďarským – Alapiskola és Óvoda, Vetvárska 7: [www.vetvarska.sk](http://www.vetvarska.sk)

**Základná škola pri zápise dieťaťa na plnenie povinnej školskej dochádzky vyžaduje údaje o dieťati:**

**■          meno a priezvisko**

**■          dátum narodenia**

**■          rodné číslo**

**■          miesto narodenia**

**■          národnosť**

**■          štátne občianstvo**

**■          trvalé bydlisko dieťaťa**

**■          v prípade žiadosti o odklad povinnej školskej dochádzky aj údaje o zdravotnom stave dieťaťa**